Volgende week by Helpmekaar!
• Normale skooldag tot 13:30! Aktiwiteite 13:30 tot 15:00.
• Leerders ontvang hul Interhoër T-hempies
• Hoede word Woensdag by die byeenkoms uitgedeel
• Busse vertrek op middagroetes om 15:15
• Normale skooldag!
• Skool sluit 14:00
• Busse vertrek op middagroetes om 14:15
• Geen buitemuurs nie
Interhoër Atletiek @ Ruimsig-stadion (08h30 – 19h00)
Reëlings vir Atlete
Sover moontlik vra ons dat u as ouers u kind wat ‘n atleet is, self sal vervoer na Ruimsig-stadion. Die aanmeldtyd by die spanbestuurder is EEN UUR voor die aanvang van die item. Indien u NIE u kind self kan vervoer nie, sal daar ‘n vroeë bus na Ruimsig vertrek om 06:30 vanaf Helpmekaar. Dit sluit alle atlete in wat in die koshuis inwoon.
Reëlings vir alle nie-atlete en toeskouers
1. Oggendbusroetes se busse vertrek die oggend op normale tye. U kind word direk na Ruimsig vervoer. Ons versoek vriendelik dat leerders van die onderstaande optelpunte, self vervoer sal word na Ruimsig-stadion en nie later as 08:00 afgelaai word nie.
h/v CR Swart en Ouklip
h/v Oord en Bell
Daar sal ook 2 busse vanaf Helpmekaar om 07:15 na Ruimsig vertrek. Hierdie busse is vir alle koshuisleerders asook ouers wat normaalweg hulle kinders self in die oggend skool toe bring.
2. Middag- / Aandroetes
Die byeenkoms behoort afgehandel te wees om 19:00. Na afloop van alle prysuitdelings sal die busse ongeveer om 19:45 op hulle normale roetes huiswaarts vertrek.
Die volgende optelpunte se ouers word versoek om u kind self te gaan oplaai by die stadion om 19:45 :
Daar sal ook 3 busse wees wat leerders terugvervoer na Helpmekaar. Alle buskombinasies verskyn op Helpmekaar24.
Drag by atletiek
• Atlete : nuwe T-hemp word uitgedeel op Maandag 24 Februarie
• Bruin sportbroek met tekkies
• Wit hoed soos uitgedeel word op 26 Februarie 2020
• Maak asb. voorsiening vir die weersomstandighede, bv. hoodie/sambreel
• Klein rugsak
• Water, sonskerm, versnaperings, medikasie soos benodig
Toegangkaartjies vir ouers
• Die toegangskaartjies vir die byeenkoms kan by die ingangshek van die stadion gekoop word. Daar is genoegsame sitplekke vir alle toeskouers.
• Geen amptelike skool nie
• Wintersportuitdunne vind plaas vanaf 08:00 – 15:00
• Die volgende sportsoorte het uitdunne :
o Rugby by Helpmekaar en Wits vir alle spanne
o Netbal by Helpmekaar vir slegs 0/14 span om 09:00. Die res van die spanne het distrikproewe om 14:30
o Hokkiedogters en seuns alle spanne by WEC tot 15:00
o Muurbalseuns alle spanne by Wits tot 12:00
o Oggendroetes soos normaalweg
o Middagroetes om 12:30 en weer om 15:30 (roetes sal gekombineer word en die inligting sal beskikbaar wees op Helpmekaar 24)
• Normale skooldag tot 14:00!
• Wintersportoefeninge na-skool en busse vertrek 15:45.
Wenke vir ouerbetrokkenheid by sport
Ons doen die volgende beroep op u as ouers om :
• te volhard om kinders te alle tye positief te motiveer en aan te moedig;
• nie betrokke te raak by die sport tydens die duur van oefeninge nie;
• waar moontlik, liefs u kind by die velde of bane te besorg en af te haal na afloop van die oefening;
• die spanpraatjie voor, tydens halftyd en na afloop van elke wedstryd aan die uitsluitlike beheer van die afrigter oor te laat;
• te onthou dat die afrigters reeds bepaalde strategieë met spanne bespreek het voor wedstryde, moet dus nie u eie strategie afdwing nie.
• die jurisdiksie van afrigters en skeidsregters op en van die veld te aanvaar en dus nie hulle integriteit bevraagteken nie, geen op- of aanmerkings nie – dit gaan ons kinders ontsenu.
• die sportbeleid van die skool te erken en te respekteer.
Mag die 2020 seisoen vir elke kind ‘n goeie ervaring wees, ongeag die span waarin deelgeneem word.
Lees gerus ook hierdie insiggewende artikel op Maroela Media se webtuiste: https://maroelamedia.co.za/goeiegoed/ouerskap/10-wenke-vir-n-sport-ouer/
Kom kuier by Kultuuraand
Swemmers skitter by galas
Ons swemmers het die afgelope twee weke besonders goed gevaar deur die King David Linksfield-gala te wen en ‘n tweede plek los te swem by die St. Peter’s Night Gala. Welgedaan aan elkeen van hierdie leerders wat élke week hulle beste in die water gee.
Melbirt op pad na Namibië
Melbirt van der Spuy is opgeneem in SARU se 0.18-sewesspan wat die naweek van 27-29 Februarie gaan deelneem aan ‘n internasionale toernooi in Namibië. Baie geluk en sterkte met die toernooi.
Diego gekies vir rugbykamp
Baie geluk aan Diego Cupido wat gekies is om SARU se Elite Players Development-kamp aan die einde van Februarie by te woon.
Noodhulp bemagtig Helpies
77 van ons leerders het die afgelope naweek die Vlak 1-noodhulpkursus voltooi. Beste kursusgangers, soos aangewys deur die instrukteurs:
Gr12: Ria-Mari van Wyngaardt
Gr11: Ulrich Kraus
Gr10: Alyssa La Cante
Gr9: Manet Krieg
Gr8: Lika Strydom
Pedro presteer in tennis
Baie geluk aan Pedro Basson wat gekies is as lid van die Suid-Gauteng o.15-tennisspan. Dis voorwaar ‘n puik prestasie.
Dit is baie belangrik wanneer u geld op u kind se snoepiekaart laai, dat u kind se kaartnommer (wat op die kaart verskyn) as verwysingsnommer gebruik word.
Daar is 2 maniere waarop u geld op u kind se kaart kan laai:
1. Laai geld direk op u kind se kaart deur sy kaartnommer in die verwysingveld in te tik – geld
verskyn dan direk op u kind se kaart.
2. Laai geld in u ALLXS-rekening en plaas dit dan van daar af oor op u kind se kaart.
Klik gerus op die onderstaande skakel indien u steeds onseker is:
Helpies is TROTS Afrikaans!
Afrikaans is ‘n taal met talle unieke en beskrywende woorde, woorde wat jou laat kopkrap en ander wat jou in jou mou laat giggel. Vat nou maar die woord poelpetater: ‘n ander woord vir ‘n tarentaal. Baie sal kopkrap oor dié woord tot jy ‘n troppie tarentale hoor sketter.
Watter ander taal as Afrikaans het so ‘n lekker woord soos “lekker”. Selfs die Engelstaliges in Suid-Afrika leen hierdie een en gebruik hom as hul eie. Dis ook gewoonlik een van die eerste woorde wat ‘n besoeker aan Suid-Afrika leer.
Almal weet wat ‘n woelwater of kriewelkous is. Sy Engelse eweknie, flibbertigibbet, val ewe lekker op die tong, maar is nou maar eenmaal nie ewe beskrywend nie. Of wat van ‘n skurwejantjie? Dié het eintlik geen ander vertaling wat dit raakvat nie.
Afrikaans het vir koggelmander en koekepan, bog en gonna.
Jy val jou disnis in Afrikaans, maar in ‘n ander taal? Daarin val jy net hard. En ditsem? Nee wat, vir ‘n soortgelyk eweknie gaan jy ver moet soek.
Bagpipes in Engels is beskrywend, maar sê nie so lekker soos doedelsak nie.
Die hardekwas/hardekoejawel jafel wat hom rammetjie uitnek hou val net soveel lekkerder op die tong as the tough swaggering blockhead en nét in Afrikaans kan jy vir dié swerkater/blikskottel sê om te gaan bars!
In Afrikaans gesels ons oor koeitjies en kalfies, word daar oor die tou getrap en is iemand van sy trollie af. Jy kan jou boeglam skrik en iemand katswink slaan.
In Afrikaans skep ons flink nuwe woorde: woefkardoes vir doggy bag, flaterwater vir Tipp-Ex en skouervlieg vir daardie lastige back seat driver. Die ryk antie in die groot huis het alweer gegaan vir hysbakkies (face lift) na die kommissiekabouter (sales rep) haar oortuig het sy gaan ten minste twintig jaar jonger lyk.
Afrikaans is ‘n kleurryke, flambojante taal. In min ander tale kan jy jou so na hartelus uitdruk, iemand beledig, iets beskryf. Dis ‘n taal so uiteenlopend soos sy mense. Dis die taal waarin sy sprekers leef, huil en lag. En dis nou maar wors.
(Aangepas uit Afrikaans: ‘n taal met hart, siel en humor)
Helpies vier die liefde by Valbal
Maart – April 2020 Mar – Apr 2020
Skool sluit tot 14 April
Franse Taalskooltoer @ Frankryk
Skool heropen (Elektronies)
Apr 14 @ 7:30 vm
Hokkieseuns vs Jeppe Boys @ Jeppe Boys
Apr 18 @ 7:00 vm – 2:00 nm
Categories: Hokkie Seuns Jaarprogram Sport
Boogskietkompetisie @ Elspark
Apr 18 @ 7:30 vm – 1:00 nm
Categories: Boogskiet Jaarprogram Sport
Rugby vs Jeppe Boys @ Jeppe Boys
Apr 18 @ 8:00 vm
Categories: Jaarprogram Rugby Sport
Landloop: Liga 1 @ Pretoria Boys High
Apr 20 @ 3:00 nm
Categories: Jaarprogram Landloop Sport
Apr 21 @ 7:00 vm
Apr 22 @ 7:00 vm
Oueraand (Geen afsprake nie)
Apr 23 @ 4:30 nm – 8:00 nm